text: Cimber åbner to nye ruter fra Billund
  16 februar 2010 kl. 09.57
  Cimber Sterling har i dag offentliggjort to nye ruter fra Billund til henholdsvis Dublin i Irland og Prag i Tjekkiet.
  Dublin er ikke en ukendt destination for de vestdanske rejsende ? ruten har nemlig været betjent af Ryanair. Mange har allerede planlagt forårets og sommerens ferieture til Dublin/Irland ? og det er derfor glædeligt, at Cimber Sterling har været hurtig til at reagere på denne efterspørgsel og starter ruten op igen fra Billund allerede den 31. marts. 
  Fra den 29. april flyves der fra Billund til Prag tre gange om ugen på tirsdage, torsdage og søndage. 
  Desuden har Cimber Sterling for nylig offentliggjort, at selskabet starter ruteflyvning til Antalya og Palma direkte fra Billund.
  